Zmluva o poskytovaní služieb

Článok I
ZMLUVNÉ STRANY

1.1.	Objednávateľ: 	Generálna prokuratúra SR
Sídlo:				Štúrova 2 , 812 85 Bratislava
Zastúpená:			JUDr. René Vanek
				prvý námestník generálneho prokurátora Slovenskej republiky
IČO:			            00166481
DIČ:				2020830328
Bankové spojenie: 		Štátna pokladnica
číslo účtu: 		            7000004038/8180
Zodpovedný za technickú stránku:  
E-mail:                          	

(ďalej len „objednávateľ“)

a

1.2.	Dodávateľ:		
Sídlo:				
Zastúpený: 
	
IČO:				
DIČ:
Bankové spojenie:             	 
číslo účtu:   
E-mail:	                 				
Spoločnosť je zapísaná:	v Obchodnom registri Okresného súdu v ........................., 
				Oddiel: ..........., vložka č.: ....................

(ďalej len „dodávateľ“) 

alebo (spolu ďalej „zmluvné strany“)

u z a v r e l i
podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)
túto Zmluvu o poskytovaní služieb (ďalej len „Zmluva“) :

Článok II
Preambula

2.1.	Zmluvné strany uzatvárajú túto Zmluvu ako výsledok verejného obstarávania. Zmluvné strany sa podľa § 262 Obchodného zákonníka č.513/1991 Zb. v znení neskorších predpisov dohodli, že ich záväzkový vzťah vyplývajúci z tejto Zmluvy sa bude spravovať týmto zákonom. Objednávateľ nenesie zodpovednosť za právne vzťahy dodávateľa voči tretím osobám. Dodávateľ nenesie zodpovednosť za právne vzťahy objednávateľa  voči tretím osobám, ak v tejto Zmluve  nie je dohodnuté inak.
2.2.	Dodávateľ vyhlasuje, že je spoločnosťou odborne spôsobilou na dodanie služby v zmysle príslušných platných všeobecne záväzných právnych predpisov a všeobecne záväzných technických noriem Slovenskej republiky. Objednávateľ vyhlasuje, že je právnickou osobou oprávnenou uzavrieť túto Zmluvu.
2.3.	Právna subjektivita dodávateľa je preukázaná výpisom z Obchodného registra.

Článok III
Predmet Zmluvy

3.1.	Predmetom tejto Zmluvy je zabezpečenie servisu a opravy osobných motorových vozidiel objednávateľa, t.j.  záväzok dodávateľa poskytovať služby  záručných a pozáručných opráv a servisu  služobných  motorových vozidiel pre továrenské značky Mercedes, Volkswagen, Škoda, Audi, vrátane súvisiaceho vybavenia a náhradných dielcov.
3.2.	Špecifikácia predmetu poskytovania služieb:
- pravidelné servisné prehliadky určené výrobcom,
- servis brzdových systémov 
- výmena brzdových obložení 
- generálne opravy motorov a prevodoviek 
- montáž zabezpečovacích zariadení 
- nastavenie svetiel 
- geometria 
- kontrola a výmena olejov, filtrov a mazania 
- výmena rozvodových remeňov 
- opravy podvozkových častí 
- servis a plnenie klimatizácií (oprava, dezinfekcia, údržba systému) 
- čistenie interiéru 
- lakovanie 
- opravy elektroinštalácie, vzduchotlaku, bŕzd 
- opravy ABS, EBS, ECAS, TCE 
- opravy prevodoviek 
- opravy tlmičov 
- opravy náprav 
- opravy ťažných zariadení vozidiel 
- opravy havarovaných automobilov – brúsenie, zváranie, tmelenie, vyklepávanie 
- opravy karosérií vozidla 
- ošetrenie a konzervácia podvozkových častí a dutín vozidla 
- zváranie plastov 
- výmena čelných skiel 
- oprava výfukových systémov 
- výmena kolies (pneumatík, duší, diskov, ventilov) 
- oprava defektov, vyváženie, hustenie, likvidácia ojazdených pneumatík a duší 
- očistenie, nakonzervovanie, zabalenie  
- plnenie pneumatík
- zabezpečenie odťahovej služby,
- motorové oleje (určeného výrobcom). 

3.3.	Rozsah záruky poskytovanej dodávateľom na vykonané práce a dodané náhradné diely určujú príslušné právne predpisy.
3.4.	Všetky opravy a úkony budú vykonávané v súlade s predpísanými technickými postupmi výrobcu motorového vozidla. Dodávateľ bude pri plnení svojich dohodnutých povinností postupovať s odbornou starostlivosťou a v súlade s opisom predmetu plnenia Zmluvy a platnou legislatívou.
3.5.	Pri opravách vozidiel bude dodávateľ používať výhradne originálne diely, alebo schválené náhradné diely a technológie podľa návodu výrobcu.
3.6.	Dodávateľ zabezpečí likvidáciu nebezpečného a ostatného odpadu v súlade s platnou legislatívou.
3.7.	Dodávateľ bude poskytovať služby na základe doručenej písomnej objednávky objednávateľa dodávateľovi.
3.8.	Objednávateľ poskytne dodávateľovi všetku súčinnosť potrebnú na splnenie účelu tejto Zmluvy.
3.9.	Objednávateľ sa zaväzuje zaplatiť dodávateľovi dohodnutú cenu za služby podľa článku VI..

Článok IV
Miesto a termín plnenia Zmluvy

4.1.	Akýkoľvek servisný zásah, ktorý je potrebný vykonať na vozidlách objednávateľa, sa bude realizovať prostredníctvom Call Centra, na ktorom operátor bezodkladne zabezpečí koordináciu vedúcu k uspokojeniu požiadaviek objednávateľa v zmysle tejto Zmluvy.
Call Centrum – 
Fax: ............................................................
Email:  
4.2.	Miestom plnenia je  servisné pracovisko dodávateľa na ...............................................
4.3.	Kontaktným pracovníkom dodávateľa je menovaný:
...................................	 tel.: .........................., e-mail:  .............................,   vedúci servisu
.....................................    tel.: ..........................,   e-mail:  ..................................   riaditeľ
4.4	Dodávateľ je povinný včas písomne oznámiť objednávateľovi zmenu ktorékoľvek servisného strediska.
4.5.	Objednávateľ môže na pristavenie vozidla do opravy a na prevzatie opraveného vozidla využívať celú pracovnú dobu servisu: ................................
4.6	Kontaktnými / oprávnenými osobami objednávateľa sú:
..................................,  tel.: ............................, e-mail: ....................@genpro.gov.sk, vedúci oddelenia
..................................., tel.: .............................,   email: ....................@genpro.gov.sk,   

4.7	 Zmluva sa uzatvára na dobu určitú 12 mesiacov od účinnosti tejto Zmluvy. Lehota platnosti Zmluvy uplynie aj vyčerpaním vymedzenej finančnej čiastky uvedenej v článku VI bod 6.1.

Článok V
Spôsob plnenia Zmluvy

5.1.	Zmluva bude plnená na základe písomných objednávok. Objednávateľ na objednávke uvedie najmä: typ vozidla, popis servisného výkonu (popis závady). Dodávateľ potvrdí prevzatie objednávky a na objednávke uvedie predpokladaný čas plnenia a cenu určenú v súlade s cenníkom dodávateľa a cenou uvedenou v článku VI tejto Zmluvy. 
5.2.	Špecifikácia výkonov:
5.2.1	Malá oprava:
 inšpekcia - pravidelný servis
 jednoznačne definovaná závada bez nutnosti demontáže ďalších zariadení a skupín
5.2.2	Stredná oprava:
 nutná demontáž ďalších zariadení resp. celkov
 montážne práce na karosérii
 lakovacie práce do 0,2 m2
5.2.3	Veľká oprava:
 karosárske práce
 lakovačské práce nad 0,2 m2
 montáž a demontáž celkov a podskupín vozidla.
Termín vykonania malej opravy podľa tohto odseku je okamžite, max. však do 2 pracovných dní. Termín vykonania strednej opravy podľa tohto odseku je do 5 pracovných dní. Termín vykonania veľkej opravy podľa tohto odseku je do 10 pracovných dní, v mimoriadnych prípadoch je možné termín predĺžiť na základe písomnej zmluvy oboch zmluvných strán.
5.3.	Odovzdanie a prevzatie vozidla sa uskutoční na základe zákazkového listu. Na zákazkovom liste budú uvedené všetky úkony vykonané na predmetnom vozidle vrátane použitia náhradných dielov. Pre každé jedno vozidlo bude vystavený osobitný zákazkový list.
5.4.	Kontrolu a prevzatie motorového vozidla vykoná poverený zamestnanec objednávateľa.
5.5.	Dodávateľ prevezme vozidlo na vykonanie pravidelnej kontroly do 1 pracovného dňa od doručenia (aj faxom a emailom) objednávky dodávateľovi.
5.6.	Dodávateľ sa zaväzuje technickou kontrolou, emisnou kontrolou zistené závady  odstrániť na základe predbežného protokolu z STK a EK; v prípade predpísanej opakovanej kontroly na tú istú závadu dodávateľ garantuje jej odstránenie bezplatne.
5.7.	Prevzatie vozidla na vykonanie bežnej opravy sa vykoná do 1 pracovného dňa, prípadne podľa vopred dojednaného termínu.
5.8.	Poverený zamestnanec objednávateľa vopred dojedná termín pristavenia vozidla do servisu dodávateľa (telefonicky, príp. e-mailom).
5.9.	Dodávateľ sa zaväzuje drobné úkony vykonať bezodkladne (výmena stieračov a pod.).
5.10.	Ak dodávateľ pri oprave, resp. údržbe zistí ďalšie závady mimo tých, ktoré sú objednané, je povinný o tejto skutočnosti ihneď informovať objednávateľa a vyžiadať si písomný súhlas (faxom, e-mailom s následným doručením písomnej objednávky) na ich odstránenie pred začatím opravy; bez obdŕžania písomného súhlasu objednávateľa nie je oprávnený opravu vykonať, resp. po vykonaní opravy nevzniká dodávateľovi nárok na odmenu podľa čl. VI tejto Zmluvy.
5.11.	Spôsob vykonávania údržby a servisu musí vyhovovať STN, predpisom požiarnej ochrany, bezpečnosti a ochrany zdravia pri práci, hygienickým predpisom a podmienkam environmentálneho riadenia.
5.12.	Akákoľvek zmena tejto Zmluvy (vrátane obsahu a rozsahu služby) je možná len na základe predchádzajúcej dohody oboch zmluvných strán v písomnej forme v súlade s článkom XIII ods. 2 tejto Zmluvy.

Článok VI
Cena za predmet Zmluvy a platobné podmienky

6.1.	Cena za predmet Zmluvy a počas platnosti a účinnosti Zmluvy je do celkovej výšky:

	do 35 000,- eur bez DPH
                                        Slovom:  do tridsaťpäťtisíc eur bez DPH
                                                            do 42 000,- eur vrátane DPH
                                        Slovom: do štyridsaťdvatisíc eur vrátane DPH
pričom objednávateľ nie je povinný vyčerpať vymedzenú čiastku v plnej výške.

6.2.	Cena za predmet Zmluvy podľa bodu 3.1 a 3.2. tejto Zmluvy je medzi zmluvnými stranami dohodnutá v súlade so zákonom č. 18/1996 Z. z. o cenách v znení neskorších predpisov ako cena maximálna takto:
Cenová špecifikácia: 

-	Cena za servisné práce mechanické

-	Cena za klampiarske práce

-	Odtiahnutie vozidla

-	Motorové oleje

Vzdialenosť prevádzky dodávateľa od sídla objednávateľa (Generálna prokuratúra Slovenskej republiky, Štúrova 2, Bratislava) meraná podľa google mapy je .................. km.

6.3.	Cena uvedená v predchádzajúcom bode 6.2. je stanovená ako maximálna cena bez DPH za normohodinu mechanických, karosárskych a elektrikárskych prác. Dodávateľ pri určení ceny, ktorá bude dohodnutá pri potvrdení objednávky, bude vychádzať zo svojho aktuálne platného cenníka, pričom však cena poskytnutých služieb nesmie prekročiť cenu maximálnu uvedenú v bode 6.2. toho článku.
6.4.	V cene normohodiny za pozáručnú údržbu a opravu je zahrnutá aj cena za činnosti, uvedené v článku III bod 3.2. písm. j) až p), pokiaľ sú nevyhnutnou súčasťou vykonania objednanej opravy alebo údržby.
6.5.	Odťahovaciu službu pre vozidlá v rámci Bratislavy poskytne dodávateľ objednávateľovi bezodplatne. Cenu za odťahovaciu službu mimo Bratislavy v rámci Slovenskej republiky a pre zahraničie bude dodávateľ účtovať podľa bodu 6.2 tohto článku.
6.6.	Úhrada ceny za údržbu alebo opravu bude realizovaná formou bezhotovostného platobného styku, bez poskytnutia preddavku. Dohodnutú cenu vrátane DPH objednávateľ uhradí dodávateľovi na základe predloženej faktúry, s lehotou splatnosti 30 dní odo dňa jej doručenia do podateľne objednávateľa. Platobná povinnosť objednávateľa sa považuje za splnenú v deň, keď bude z jeho bankového účtu poukázaná príslušná platba.
6.7.	V prípade, ak v rámci údržby alebo opravy služobných osobných motorových vozidiel je potrebné použiť náhradné diely, cena za tieto náhradné diely bude súčasťou faktúry s presným rozpisom použitých náhradných dielov. Cena za jednotlivé použité náhradné diely bude účtovaná v základnej cene platnej v tom čase na trhu.
6.8.	Neoddeliteľnou súčasťou faktúry bude zákazkový list potvrdený oprávneným zástupcom dodávateľa a oprávneným zástupcom objednávateľa a jeho objednávkou, ktorí svojím podpisom potvrdia vykonanie služby v súlade so Zmluvou. Faktúra musí obsahovať náležitosti podľa zákona č. 222/2004 Z. z. o DPH v znení neskorších predpisov. Okrem toho musí obsahovať:
a) názov dodaného predmetu zmluvy,
b) slovne špecifikovaný predmet zmluvy,
c) IČO dodávateľa, názov dodávateľa,
d) číslo Zmluvy objednávateľa,
e) príloha (potvrdený zákazkový list).
6.9.	V prípade, že faktúra nebude obsahovať náležitosti podľa bodu 6.8. tohto článku, objednávateľ má právo vrátiť ju v lehote splatnosti na doplnenie a prepracovanie dodávateľovi. Dodávateľ túto faktúru podľa charakteru nedostatkov buď opraví, alebo vystaví novú faktúru. U tejto opravenej (novej) faktúry vyznačí novú lehotu splatnosti a doručí do podateľne objednávateľa. DPH bude účtovaná v aktuálnej sadzbe podľa všeobecne záväzných predpisov platných v čase fakturácie. 
6.10.	Dohodnutú cenu je možné upraviť po vzájomnej dohode zmluvných strán iba v dôsledku zmeny všeobecne záväzných predpisov (daňový zákon), ktoré môžu cenu ovplyvniť, a to formou písomného dodatku k tejto Zmluve, vždy však v súlade so Zmluvou.
6.11.	Dodávateľ poskytne objednávateľovi na všetky náhradné diely zľavu vo výške           %
zo  základnej ceny náhradných dielov, ktorá je  platná v tom čase na trhu.

Článok VII
Odovzdanie a prevzatie vozidiel

7.1.	Dodávateľ odovzdá objednávateľovi opravené vozidlo, bez technických a mechanických vád, riadne, včas, v dohodnutom mieste a množstve v súlade s touto Zmluvou.
7.2.	Objednávateľ sa zaväzuje vozidlo protokolárne prevziať a zaplatiť zaň dohodnutú cenu.
7.3.	Objednávateľ prevezme vozidlo v pracovných dňoch v čase od 8.00 - 16.00 hod. na určenom mieste podľa čl. IV Zmluvy.

Objednávateľ poveruje prevzatím predmetu Zmluvy :  
vodiča služobného vozidla,  tel.: nahlási príslušný vodič, 
..................... tel.: ...........................  email

Dodávateľ poveruje odovzdaním predmetu Zmluvy   : 
Call centrum  tel.: ............................... e-mail: .....................
..................... tel.: ...........................  email: ......................

7.4.	Dodávateľ minimálne 2 pracovné dni  pred dodaním vozidla upozorní objednávateľa na dodávku. Upozornenie uskutoční telefonicky, faxom, emailom: 
7.5.	Spolu s odovzdaným vozidlom dodávateľ odovzdá objednávateľovi i dodacie listy, vyhlásenia o zhode výrobkov, záručné listy.

Článok VIII
Záruka za akosť služby

8.1.	Dodávateľ poskytuje na vozidlo záruku za akosť s dĺžkou záručnej lehoty 24 mesiacov.
8.2.	Záručná lehota začína plynúť prvým dňom nasledujúcim po podpísaní preberacieho protokolu o odovzdaní a prevzatí vozidla.
8.3.	Objednávateľ má právo počas záručnej lehoty požadovať odstránenie vád služny a dodávateľ má povinnosť bezodplatne odstrániť vady priamo na mieste dodania, v servisnom stredisku dodávateľa, bez nároku na úhradu akýchkoľvek iných súvisiacich nákladov dodávateľa pri odstraňovaní vady, ako napr. dopravné náklady, výmena komponentov alebo iných častí predmetu Zmluvy s vyššími, ako obstarávateľskými cenami a pod. Ak sa reklamovaná vada ukáže ako neopraviteľná, dodávateľ sa zaväzuje dodať nový tovar v lehote určenej v bode 8.4. Zmluvy týkajúcej sa odstránenia vady.
8.4.	V prípade vady dodávateľ vykoná  záručnú servisnú obhliadku do 24 hodín od nahlásenia vady. Dodávateľ vykoná následne servisný zásah, t.j. odstránenie vady,  prípadne bezplatnú výmenu a inštaláciu ekvivalentného náhradného dielu na dobu opravy u objednávateľa do 96 hodín od vykonania záručnej servisnej obhliadky Bezplatná výmena a inštalácia ekvivalentného tovaru na dobu opravy u objednávateľa sa môže uskutočniť najviac na obdobie jedného mesiaca. Najneskôr v posledný deň uplynutia tejto lehoty bude objednávateľovi nainštalovaný a uvedený do prevádzky pôvodný tovar t. j. tovar, na ktorom sa odstraňovali vady, ak to nie je možné, bude mu dodaný nový tovar s minimálne rovnakými technickými parametrami ako tovar, ktorý bol prevzatý dodávateľom na odstránenie vady.
8.5.	Dodávateľ je povinný zabezpečiť dostupnosť náhradných dielov po dobu minimálne štyroch rokov odo dňa dodania. Dodávateľ sa zaväzuje pri výmene v rámci záručného servisu použiť nové náhradné diely.
8.6.	Objednávateľ je povinný zaplatiť dodávateľovi všetky náklady na opravy, obnovenie funkčnosti vadných častí náhradných dielov, ak boli vady dodaných náhradných dielov spôsobené objednávateľom, bez ohľadu na to, či boli spôsobené  z neznalosti alebo zámerne, v dôsledku nedodržania bežných prevádzkových podmienok, alebo vyššej moci (napr. živelnej pohromy). Pre vylúčenie pochybností uvedené vady nie sú vadami, ktoré je dodávateľ povinný odstrániť bezplatne v rámci záručnej lehoty.
8.7.	V prípade zistenia vady a uplatnenia nároku z tejto vady zo strany objednávateľa počas trvania záručnej lehoty sa plynutie záručnej lehoty preruší a jej plynutie pokračuje po odstránení vady.
8.8.	Nahlasovanie vád objednávateľ uskutoční telefonicky (faxom, e-mailom) a zároveň aj v listinnej podobe priamo u dodávateľa nasledovne:.
Objednávateľ v nahlásení vady uvedie nasledovné informácie:
- meno pracovníka, ktorý chybu zistil a dátum jej hlásenia,
- stručný popis prejavov chyby.
Všetky termíny týkajúce sa servisu a odstránenia vád sú platné pre pracovné dni.
Pracovné dni sú pondelok až piatok od 9:00 – 16:00 hod., okrem dní pracovného voľna, dní pracovného pokoja a štátnych sviatkov.

Článok IX
Zmluvné pokuty, úroky z omeškania, zodpovednosť za škodu

9.1.	Ak je objednávateľ v omeškaní s úhradou faktúry podľa čl. VI, dodávateľ má nárok na úroky z omeškania vo výške 0,01 % z dlžnej sumy za každý aj začatý týždeň omeškania. V prípade omeškania objednávateľa s platbou, trvajúceho viac ako 30 dní, je dodávateľ oprávnený pozastaviť plnenie Zmluvy až do úhrady dlžnej sumy, a to bez nároku objednávateľa na  dohodnutú pokutu alebo na náhradu škody.
9.2.	Ak je dodávateľ v omeškaní s dodaním služby v lehote podľa čl. V. ods. 5.2., objednávateľ má nárok na zmluvnú pokutu vo výške 0,01 % z celkovej ceny nedodanej časti služby za každý aj začatý týždeň omeškania. 
9.3.	Zaplatením zmluvnej pokuty (vrátane zmluvných sankcií uvedených v čl. IX ods. 9.1. a 9.2.) sa nevylučuje možnosť uplatnenia náhrady škody podľa § 373 a nasl. zákona č. 513/1991 Zb. Obchodný zákonník, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta. 
9.4.	Zmluvnú pokutu a úrok z omeškania zaplatí povinná zmluvná strana oprávnenej zmluvnej strane v lehote 15 (pätnásť) kalendárnych dní odo dňa doručenia faktúry do sídla povinnej zmluvnej strany.  

Článok X
Práva a povinnosti zmluvných strán

10.1.	Práva a povinnosti objednávateľa prípadne organizačnej zložky Generálnej  prokuratúry Slovenskej republiky (ďalej len objednávateľ): 
10.1.1.	objednávateľ má právo prostredníctvom svojho povereného zástupcu skontrolovať časový priebeh opráv, množstvo a kvalitu poskytnutej služby, 
10.1.2.	objednávateľ má právo na odstránenie zistených vád,
10.1.3. objednávateľ je povinný v dohodnutom termíne, resp. na vyzvanie dodávateľa bezchybne poskytnutú službu prevziať,
10.1.4. objednávateľ je povinný uhradiť cenu za poskytnuté služby podľa podmienok uvedených v čl. VI tejto Zmluvy.

10.2.	Práva a povinnosti dodávateľa: 
10.2.1.	dodávateľ má právo vyzvať objednávateľa k prevzatiu motorového vozidla i pred dohodnutým časom, 
10.2.2.	dodávateľ sa zaväzuje zabezpečiť, aby poverený pracovník objednávateľa mohol byt' prítomný počas vykonávania údržby a opráv, resp. aby mohol sledovať vykonávanie úkonov na monitore, 
10.2.3.	dodávateľ ručí za bezúhonnosť svojich pracovníkov, 
10.2.4.	v rámci svojej pôsobnosti je dodávateľ povinný zabezpečiť' zachovanie mlčanlivosti o veciach, o ktorých sa jeho zamestnanci dozvedia pri vykonávaní predmetu Zmluvy, 
10.2.5.	dodávateľ sa zaväzuje, že po vykonávaní opráv a údržby motorových vozidiel bude používať' originálne náhradné diely a zodpovedá aj za jeho prípadné materiálové chyby (vady), repasované náhradné diely môže dodávateľ pri opravách použiť' len na základe písomného súhlasu objednávateľa, 
10.2.6.	dodávateľ sa zaväzuje vykonávať' emisné kontroly, technické kontroly, 
10.2.7.	dodávateľ sa zaväzuje čítačkou načítavať poruchy opravovaných a kontrolovaných vozidiel, 
10.2.8.	dodávateľ sa zaväzuje zabezpečiť' odvoz, dovoz nepojazdného motorového vozidla do svojho servisu, 
10.2.9.	dodávateľ sa zaväzuje zabezpečiť obhliadku, resp. doobhliadku vozidla zamestnancom poisťovne. 
10.2.10. dodávateľ je povinný pri poskytovaní služby dodržiavať STN, predpisy požiarnej ochrany, bezpečnosti a ochrany zdravia pri práci a hygienické predpisy a zabezpečí likvidáciu nebezpečného odpadu v súlade s platnou legislatívou, 
10.2.11.dodávateľ je povinný vykonať' predmet plnenia tejto Zmluvy na svoje náklady a na svoje nebezpečenstvo v dojednanom čase, príp. v čase primeranom k povahe vykonávanej služby a pri plnení predmetu tejto Zmluvy postupovať' v súlade s ustanoveniami Zmluvy a s odbornou starostlivosťou tak, aby bol dosiahnutý najoptimálnejší výsledok, 
10.2.12. dodávateľ nesmie poveriť činnosťou uvedenou v predmete tejto Zmluvy inú právnickú ani fyzickú osobu.  

10.3.	Preberanie a odovzdávanie motorového vozidla medzi zmluvnými stranami sa bude vykonávať formou písomného protokolu. 

Článok XI
Platnosť a ukončenie Zmluvy

11.1.1	Táto zmluva je  uzatvorená  na dobu určitú na 1 rok od nadobudnutia jej platnosti.
Zmluvu možno ukončiť :
11.1.2.	písomnou dohodou zmluvných strán, 
11.1.3.	odstúpením od Zmluvy podľa § 344 a nasl. Obchodného zákonníka z dôvodu akéhokoľvek porušenia zmluvných povinností vyplývajúcich z tejto Zmluvy. Zmluvné strany sa dohodli, že za porušenie zmluvných povinnosti, okrem povinností ustanovených touto Zmluvou sa považujú aj prípady, aj dodávateľovi bude odobraté osvedčenie o autorizovanom servise továrenskej značky alebo ak objednávateľ neuhradil faktúry za vykonané služby s meškaním o viac ako 30 dní po lehote ich splatnosti, 
11.1.4.	písomnou výpoveďou objednávateľa bez uvedenia dôvodu s výpovednou lehotou 3 mesiace, ktorá začína plynúť od prvého kalendárneho dňa mesiaca nasledujúceho po mesiaci, v ktorom bola výpoveď doručená dodávateľovi. 
11.2	Plnenia realizované ku dňu odstúpenia od Zmluvy alebo ku dňu posledného dňa výpovednej lehoty sa vyúčtujú podľa zmluvných cien v preukázateľnom rozsahu. 

Článok XII
Kontrola

12.1.	Dodávateľ sa zaväzuje umožniť výkon finančnej kontroly príslušným kontrolným orgánom a vytvoriť podmienky pre jej výkon v zmysle príslušných právnych predpisov Slovenskej republiky (zák. č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov). Na právne vzťahy založené touto Zmluvou sa vzťahuje aj zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a dodávateľ ako kontrolovaný subjekt pri výkone kontroly bude riadne plniť povinnosti, ktoré mu vyplývajú z uvedených predpisov. Dodávateľ sa zaväzuje podrobiť sa výkonu kontroly aj povereným zamestnancom objednávateľa. Oprávnení poverení zamestnanci objednávateľa vykonávajú priebežné kontroly počas trvania realizácie schválenej zákazky a majú prístup ku všetkým obchodným dokumentom dodávateľa, ktoré súvisia s výdavkami na realizáciu projektu a s plnením povinností podľa tejto Zmluvy. Bez ohľadu na vyššie uvedené je  dodávateľ povinný strpieť kontrolu len v prípade, ak je vykonaná v súlade so všeobecne záväznými právnymi predpismi .
12.2.	Dodávateľ sa zaväzuje, že na základe požiadavky objednávateľa v súlade s požiadavkami príslušných riadiacich a kontrolných orgánov predloží objednávateľovi akýkoľvek doklad súvisiaci s predmetom tejto Zmluvy a poskytne akúkoľvek súčinnosť pre dosiahnutie účelu tejto Zmluvy.
12.3.	Dodávateľ je povinný predkladať všetky svoje účtovné doklady vždy aspoň v 3 origináloch. Na základe požiadavky objednávateľa je dodávateľ povinný predkladať všetky svoje účtovné doklady aj vo vyššom počte rovnopisov, najviac však v rozsahu predpísanom všeobecne záväznými právnymi predpismi a v prípade, že nie je tento rozsah predpísaný, v rozsahu nevyhnutnom na vykonanie kontroly podľa tohto článku XII.
12.4.	Objednávateľ sa zaväzuje bezodkladne oboznamovať dodávateľa so všetkými novými skutočnosťami, o ktorých sa dozvie pri svojej činnosti a ktoré majú alebo môžu mať vplyv na plnenia vyplývajúce z tejto Zmluvy.

Článok XIII
Záverečné ustanovenia

13.1.	Zmluva nadobúda platnosť dňom jej podpisu oboma zmluvnými stranami a účinnosť deň po dni zverejnenia v Centrálnom registri zmlúv Úradu vlády Slovenskej republiky.
13.2.	Akúkoľvek zmenu obsahu tejto Zmluvy, zmenu rozsahu služby a ceny je možné vykonať iba formou písomného a očíslovaného dodatku podpísaného štatutárnymi zástupcami účastníkov tejto Zmluvy.
13.3.	Pokiaľ v tejto Zmluve nebolo dohodnuté inak, vzájomné vzťahy zmluvných strán sa riadia ustanoveniami Obchodného zákonníka v platnom znení a súvisiacimi právnymi predpismi Slovenskej republiky.
13.4.	Spory týkajúce sa tejto Zmluvy sa zmluvné strany zaväzujú riešiť prednostne dohodou a vzájomným rokovaním. Ak dohoda nie je možná, pre riešenie sporov z tejto Zmluvy sú príslušné všeobecné súdy Slovenskej republiky.  
13.5.	Zmluvné strany vyhlasujú, že ich vôľa vyjadrená v tejto Zmluve je slobodná a vážna, Zmluvu neuzatvárajú v tiesni, za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto Zmluvou zmluvné strany vyjadrujú svojimi podpismi na tejto Zmluvy.
13.6.	V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi zmluvná strana, ktorej sa niektorá z uvedených zmien týka písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
13.7.	Miestom pre doručovanie písomností sú adresy zmluvných strán uvedené v článku I tejto Zmluvy. Každá zo zmluvných strán je povinná písomne oznámiť druhej zmluvnej strane akúkoľvek zmenu ohľadne doručovania a to bezodkladne po tom, čo k takejto zmene dôjde. Pokiaľ sa z dôvodu oneskoreného alebo nevykonaného oznámenia o zmene miesta doručovania nepodarí včas a riadne doručiť písomnosť druhej zmluvnej strane, považuje sa deň neúspešného pokusu o opakované doručenie písomnosti za deň doručenia písomnosti druhej zmluvnej strane so všetkými právnymi dôsledkami pre dotknutú zmluvnú stranu.
13.8.	V prípade rozhodnutia dodávateľa o zlúčení, splynutí, rozdelení spoločnosti, predaja podniku alebo jeho časti, vyhlásenia konkurzu alebo reštrukturalizácie na majetok dodávateľa, jeho vstupe do likvidácie, je dodávateľ povinný preukázateľne oznámiť objednávateľovi uskutočnenie takejto zmeny a to do 10 kalendárnych dní odo dňa jej účinnosti, inak zodpovedá za všetky škody z toho vyplývajúce.
13.9.	Dodávateľ podpisom tejto Zmluvy prehlasuje, že bol oboznámený s povinnosťou objednávateľa zverejniť túto Zmluvu v Centrálnom registri zmlúv vedenom na Generálnej  prokuratúre SR, a to v zmysle zákona č.546/2010 Z.z., ktorým sa dopĺňa zákon č.40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony s účinnosťou od 1.1.2011.
13.10.	Zmluva je vyhotovená v štyroch identických rovnopisoch, z ktorých objednávateľ obdrží tri rovnopisy a dodávateľ jeden rovnopis.
13.11.	Ak sú niektoré ustanovenia tejto Zmluvy neúčinné alebo ak svoju účinnosť stratia, nebude tým dotknutá právna účinnosť ostatného obsahu Zmluvy. Predmetné ustanovenie sa nahradí platným ustanovením, ktoré sa čo najviac blíži účelu, sledovanému zmluvnými stranami. Rovnakým spôsobom budú vyplnené prípadné medzery v Zmluve.

V Bratislave,  ................ 2013					V Bratislave, ................. 2013

		JUDr. René Vanek				             ................................................
	prvý námestník generálneho prokurátora
                      	Slovenskej republiky